ගම්පහ දිස්ත්‍රික්කයේ අත්තනගල්ලට නුදුරින් වූ අලවල ගම බොහෝ දෙනෙක් හඳුනන්නේ අලවල පොත්ගුල්ලෙන් විහාරය නිසා ය. මෙම විහාරය ඓතිහාසික වටිනාකම් කිහිපයක් නිසා අපට වැදගත් වේ. පෞරාණික වටිනාකම පමණක් නොව ඊට පෙර ජීවත් වූ ආදී මානවයින්ගේ නිජ බිමක් වූ මෙම ලෙන් සංකීර්ණය තුලින් ආදී මානවයින් ජීවත් වූ බවට සාක්ෂි සාධක හමු වී තිබේ. මේ එම විහාර භූමියේ ඓතිහාසික වටිනාකම් පිළිබඳ කෙරුණු විවරණයකි. සංචාරයට හෝ පුරාවිද්‍යා විශ්වාසයන් දැකබලා ගැනීමට කැමති ඔබට මෙම විහාරය බොහෝ වටින බව කිව යුතුය. අලවල පොත්ගුල්ලෙන් විහාරය අක්කර හැටක වපසරියක් තුල පිහිටා ඇත. මෙම විහාරයට අයත් ඉපැරණි ලෙන් තුනක් මෙම භූමිය තුල ඇත. මෙම ලෙන් විහාරයේ බෞද්ධ වටිනාකම පිළිබඳ කතාකරන විට එහි ඉතිහාසය අනුරාධපුරය යුගය දක්වා ඈතට විහිදී යයි. එකළ මෙම ප්‍රදේශය භාරව සිටි ගම් ප්‍රධානියාගේ පුත් තිස්ස නැමැත්තා විසින් මෙම ලෙන් සංකීර්ණයක් සහිත භූමිය බුද්ධ ශාසනයේ චිරස්ථිතිය වෙනුවෙන් පූජා කර තිබේ. ඒ පිළිබඳ සඳහන් කෙරුණු සෙල්ලිපියක් මෙම විහාරයට අයත් ලෙනක කටාරමට ඉහළින් කොටා ඇත. එම ලෙන වර්තමානයේදී පොත්ගුල් ලෙන ලෙසින් හඳුන්වයි.
අත්තනගල්ලට නුදුරින් වූ අලවල ගම බොහෝ දෙනෙක් හඳුනන්නේ කුමක් නිසාද?
අලවල පොත්ගුල්ලෙන් විහාරය නිසා